లక్నో: ఉత్తరప్రదేశ్లోని అధికార సమాజ్వాదీ పార్టీలో రాజకీయాలు క్షణక్షణం మారిపోతున్నాయి. ఎప్పుడేమి జరుగుతుందనే ఉత్కంఠ అటు పార్టీ నేతల్లోనూ, కార్యకర్తల్లోనూ నెలకొంది. ఈ క్రమంలో సమాజ్వాదీ పార్టీ సీనియర్ నేత, వ్యవస్థాపకుడు ములాయం సింగ్ యాదవ్ను ముఖ్యమంత్రి అఖిలేష్ యాదవ్ మంగళవారం కలుసుకోవడం కీలక పరిణామం. ఉభయులూ సుమారు 45 నిమిషాల పాటు సమావేశమైనట్టు తెలుస్తోంది. అయితే ఇద్దరి మధ్యా ఏదైనా రాజీసూత్రం కుదిరిందా, తండ్రిని మర్యాదపూర్వకంగా కలుసుకునేందుకు అఖిలేష్ వెళ్లారా అనేది వెంటనే తెలియరాలేదు.గత ఆదివారం నుంచి పార్టీలో అనూహ్య పరిణామాలు చోటుచేసుకున్నాయి. రామ్గోపాల్ యాదవ్ ఏర్పాటు చేసిన జాతీయ కార్యవర్గ సమావేశంలో ములాయం స్థానంలో అఖిలేష్ యాదవ్ను పార్టీ జాతీయ అధ్యక్షుడిగా ఎన్నుకుంటూ తీర్మానం చేయడం, ఆ వెంటనే పార్టీ రాష్ట్ర అధ్యక్షుడు శివపాల్ యాదవ్ను ఆ పదవి నుంచి అఖిలేష్ తొలగించడం సంచలనమైంది. వెంటనే రంగంలోకి దిగిన ములాయం సింగ్ యాదవ్ లక్నోలో జరిగిన సమావేశం రాజ్యాంగవిరుద్ధమని, తీర్మానాలు చట్టవ్యతిరేకమని ప్రకటించారు. రామ్గోపాల్ యాదవ్ను పార్టీ నుంచి 6 ఏళ్ల పాటు బహిష్కరించారు. 200కు పైగా ఎమ్మెల్యేలు అఖిలేష్కు మద్దతుగా నిలుస్తుండటంతో పార్టీపై పట్టు కోల్పోతున్న ములాయం...హుటాహుటిన సోమవారం ఢిల్లీ పయనమై వెళ్లారు. తన సోదరుడు శివపాల్ యాదవ్, సన్నిహితుడు అమర్ సింగ్, మాజీ ఎంపీ జయప్రద తదితరులతో కలిసి కేంద్ర ఎన్నికల సంఘం కమిషనర్లను కలుసుకుని పార్టీలో చోటుచేసుకున్న పరిణామాలను వివరించారు. తానే సమాజ్వాది పార్టీని స్థాపించానని, ఎంతో కష్టపడి సాధించుకున్న సైకిల్ గుర్తు తనకే కేటాయించాలని కోరారు. అనంతరం మంగళవారం ఉదయం ఆయన విమానంలో లక్నో చేరుకున్నారు. ఇదే సమయంలో అఖిలేష్ వర్గం తరఫున మంగళవారం ఉదయమే ఢిల్లీ చేరుకున్న రామ్గోపాల్ యాదవ్ కేంద్ర ఎన్నికల సంఘాన్ని కలుసుకోనున్నారు. పార్టీ జాతీయ అధ్యక్షుడిగా అఖిలేష్ యాదవ్ ఎన్నికయ్యారని, అందుకు పార్టీ గుర్తు తమకే కేటాయించాలని విజ్ఞప్తి చేయనున్నారు. ఈ క్రమంలోనే తండ్రీకొడుకుల (ములాయం-అఖిలేష్) మధ్య సయోధ్య కుదిర్చేందుకు పార్టీ సీనియర్ నేత అంజఖాన్ ప్రయత్నాలు ముమ్మరం చేశారు. గత వారం కూడా వీరిద్దరి మధ్యా అజంఖాన్ భేటీ ఏర్పాటు చేశారు. అజంఖాన్ మధ్యవర్తిత్వంతో అఖిలేష్ నేరుగా తన తండ్రి నివాసానికి వెళ్లి ఆయనతో భేటీ అయ్యారు. దీంతో మళ్లీ ములాయం-అఖిలేష్ ఏకమవుతారా? లేకుంటే చివరిగా ఒకరికొకరు చెల్లుచీటీ చెప్పుకుని ఎవరి దారి వారు చూసుకుంటారా అనేది అంతకంతకూ ఉత్కంఠ రేపుతోంది.
lakno: uttarapradesloni adhikara samajwadi paartiiloo rajakeeyaalu kshanakshanam maaripotunnaayi. eppudemi jarugutundane utkanta atu party nethalloonuu, kaaryakartalloonuu nelakondi. ee kramamlo samajwadi party seanier netha, vyavasthaapakudu mulayam sing yaadavnu mukhyamantri akhilesh yadav mangalavaaram kalusukovadam keelaka parinaamam. ubhayuluu sumaru 45 nimishaala paatu samavesamainattu telustondi. ayithe iddari madhya edaina rajisutram kudirinda, tandrini maryaadapuurvakamgaa kalusukunenduku akhilesh vellara anedi ventane teliyaraaledu.gatha aadivaaram nunchi paartiiloo anuhya parinaamaalu chotuchesukunnayi. ramgopal yadav erpaatu chesina jaateeya karyavarga samavesamlo mulayam sthaanamlo akhilesh yaadavnu party jaateeya adhyakshudigaa ennukuntu teermaanam cheyadam, aa ventane party rashtra adhyakshudu shivapal yaadavnu aa padavi nunchi akhilesh tolaginchadam sanchalanamaindi. ventane rangamloki digina mulayam sing yadav laknolo jarigina samavesam raajyaangaviruddhamani, teermaanaalu chattavyatirekamani prakatinchaaru. ramgopal yaadavnu party nunchi 6 ella paatu bahishkarinchaaru. 200ku paiga emmelyelu akhileshku maddatugaa nilustundatamto paartiipai pattu kolpotunna mulayam...hutaahutina somavaram dhilli payanamai vellaaru. tana sodarudu shivapal yadav, sannihitudu amar sing, maji empy jayaprada taditarulato kalisi kendra ennikala sangham kamishanarlanu kalusukuni paartiiloo chotuchesukunna parinaamaalanu vivarinchaaru. taane samajwadi paartiini sthaapinchaanani, entho kashtapadi saadhinchukunna saikil gurtu tanake ketaayinchaalani koraru. anantaram mangalavaaram udayam aayana vimaanamlo lakno cherukunnaru. ide samayamlo akhilesh vargam tarafuna mangalavaaram udayame dhilli cherukunna ramgopal yadav kendra ennikala sanghaanni kalusukonunnaru. party jaateeya adhyakshudigaa akhilesh yadav ennikayyaarani, anduku party gurtu tamake ketaayinchaalani vignapti cheyanunnaru. ee kramamlone tandreekodukula (mulayam-akhilesh) madhya sayodhya kudirchenduku party seanier netha anjakhan prayatnaalu mummaram chesaru. gatha vaaram kuudaa veeriddari madhya ajankhan bheti erpaatu chesaru. ajankhan madhyavartitvamto akhilesh nerugaa tana tandri nivaasaaniki velli aayanatho bheti ayyaru. deentho malli mulayam-akhilesh ekamavutara? lekunte chivarigaa okarikokaru chellucheetii cheppukuni evari daari vaaru chusukuntara anedi antakantakuu utkanta reputondi.